a) 'Morfo-Skulptuur': ”Manlike Lewenssiklus”, Kinetiese Kuns, 2003, 40 x 40 x 40 cm – sien hierdie video
b) Ets wat op die kop gedraai kan word. Dit wys talle persone en gesigte by noukeurige bekyking, 2005, 12 x 12 cm
c) Lewendige Tekening, Kinetiese Kuns, die oë van die getekende Ovahimba vrou draai altyd na die kyker – sien hierdie video
d) Kinetiese Kuns, Glassteen met vis, 2005, 21 x 21 x 21 cm
f) Krater of Berg, (dieselfde tekening op die kop gedraai) – vertoon in die Suermondt-Ludwig-Museum tydens die 'Winteruitstalling' in 1975
e) Buffel wat leeu bestorm, 2006, 80 x 100 cm
g) Pontokberge – Namibië, 2007, 100 x 150 cm
Die kunstenaar Uli Aschenborn (volle naam: Hans Ulrich Aschenborn) is in 1947 in Johannesburg, Suid-Afrika gebore.   Sy pa Dieter Aschenborn en sy oupa Hans Anton Aschenborn (of Hans Aschenborn) is albei bekende kunstenaars in Suider-Afrika.   Uli is een van die bekendste kunstenaars van Namibië, en soos sy pa en oupa, veral bekend vir dinamiese diereskilderye en landskappe van Afrika (vergelyk foto's e tot i ). In Namibië vertoon die museums in Swakopmund en Windhoek en die Nasionale Kunsgalery van Namibië kunswerke van Uli.    
Uli, wat in Aken Duitsland lewe, begin ook alhoemeer bekend raak in Europa.      Daar is in Windhoek ook ’n Aschenbornstraat en 'n Hans Aschenborn Road in Mitchells Plein (Kaapstad). Uli geniet aansien as 'n restoureerder van Afrikaanse en Europese skilderye, en het ook 'n paar merkwaardige muurskilderye in Namibië gedoen (soos by Düsternbrook, Okapuka, die Cañon Lodge, Kings Den en meer). Hy het ook al verskeie hekke ontwerp. 
Uli kyk terug op 'n suksesvolle loopbaan as kunstenaar en die feit dat hy talle nuwe, interessante tegnieke ontwikkel het om 'n verskeidenheid skilderye, beelde en voorwerpe te skep wat voor jou oë van voorkoms kan verander. Die media beskryf dié innovering as "Uli Aschenborn's Amazing Changing Art".  (sien video's  a en c asook al die foto's wat hier te sien is behalwe e en g).
Uli se nuwe werk – wat 2006 in die Nasionale Kunsgalery van Namibië in Windhoek uitgestal was – bestaan onder meer uit sy innoverende beelde wat om 'n aslyn draai. Die silhoeët vertoon dus 'n verandering. 'n Sprekende voorbeeld hiervan is 'n roterende beeld in silhoeëtvorm wat die voortdurende verandering van 'n jong dame na 'n ou vrou uitbeeld, of 'n aap wat in 'n mens omskep word. Dit word selfs duideliker uitgebeeld wanneer hierdie sogenaamde 'Morfo-Skulpture' verlig word sodat die skaduwees op 'n muur val  (video's  en a).
Tot Uli se nuwe werk behoort ook poli-aspek skilderye. Van hierdie werke roteer om 'n aslyn en kan van verskillende kante bekyk word. Elke kant beeld 'n verskillende tema uit (sien foto's b en f). Sommige vertoon kleiner voorwerpe in verskillende lae uit wat soos 'n legkaart saamgestel is. Dit kan baie ingewikkeld wees, soos die been van 'n vrou wat terselfdertyd die voorkop van 'n man kan wees, of dalk die neus van iets anders, en so voorts (vergelyk foto b).
Nog 'n rits werke is helder tekeninge wat onder glasstene monteer is. Uit elke oogpunt verander die enkele beeld in iets heeltemal anders. Een daarvan is 'n vis wat lyk asof hy onder water swem. Afhangend van hoe dit gedraai word, lyk dié vis eers vriendelik, dan kwaad, dan skrik hy, op 'n stadium gaap hy selfs oopmond (vergelyk foto d).
Uli Aschenborn is ook 'n professor in rekenaargesteunde ontwerp, elektroniese dataverwerking, wiskunde en meganika.   
h) Renoster wat storm, Kinetiese Kuns (dit is dieselfde kunswerk van drie kante af bekyk – gedoen in die 'verkleurmannetjie-tegniek' van Uli Aschenborn), 2007, 100 x 100 x 4 cm
1993 “Afrika & ‚Komper-Kuns´“ Galery Artelier Windhoek (Namibië)
1999 “Afrika“ Port Andrat’s (Mallorca)
2005 “Morphs“ gelyktydig in die twee galerye FAH en HAF in Maastricht (Nederland)
2006 “Morphs“ Nasionale Kunsgalery van Namibië in Windhoek (Namibië)
2007 “Aschenborn – Retrospektive Kendzia Galery“, Windhoek (Namibië)
2007 “Retrospektive“ in die Hexagone Galery in Aken (Duitsland)
2008 “Afrika" Kendzia Galery, Windhoek (Namibië)
2010 "Diereskilderye" – Dieretuin Berlyn (Duitsland) 
2010 "Afrika – Uli Aschenborn" - Artedomus, Parys (Frankryk) 
Groepuitstallings[wysig | wysig bron]
1965 “3 Generasies Aschenborn“ Windhoek (Namibië)
2015 "Uli Aschenborn" - Artedomus, Parys (Frankryk) 
↑ Uli is een van die 10000 beste kunstenaars ter wêreld van die neentiende en twintigste eeu volgens die Russiese United Artists Rating
↑ Aschenborns hou uitstalling, Namibiese tydskrif Republikein
↑ 7,0 7,1 Diplomacy Namibia, Premier International Affairs Website (bron: Namibiese tydskrif New Era)
↑ Ein Leben für die Kunst ('n Lewe vir die kuns), Namibiese Duitse tydskrif Allgemeine Zeitung
↑ 10,0 10,1 Uli Aschenborn Stolberg, Duitse tydskrif
↑ 11,0 11,1 Wandelbar wie ein Chamäleon – Uli Aschenborn malt "bewegliche Bilder" (Veranderlik soos 'n verkleurmannetjie – Uli Aschenborn skilder kunswerke wat van self beweeg), Namibiese Duitse tydskrif Allgemeine Zeitung
↑ 12,0 12,1 Uli kyk terug op suksesvolle loopbaan, Namibiese tydskrif Republikein
↑ Uli se dinamiese werke in Kendzia uitgestal, Namibiese tydskrif Republikein met sommige van Uli Aschenborn se kunswerke
↑ 14,0 14,1 Video van 2012 oor sommige van Uli Aschenborn se werke wat verander (Kinetiese Kuns)
↑ 15,0 15,1 Video van 2015 oor sommige van Uli Aschenborn se werke wat verander (Kinetiese Kuns)
↑ 16,0 16,1 16,2 Uli Aschenborn stal uit, Namibiese tydskrif Republikein
↑ 17,0 17,1 17,2 17,3 Duitse lewensbeskrywing, uitstallings
↑ Invloed van Uli Aschenborn se tegniese loopbaan op sy kuns (Duitse Tydskrif "Allgemeine Zeitung")
i) Leeu wat storm, Kinetiese Kuns (dit is dieselfde kunswerk van drie kante af bekyk – gedoen in die eie 'verkleurmannetjie-tegniek' van Uli Aschenborn net met sand en verf), 2007, 100 x 80 cm
j) Kinetiese Kuns, Dobbelsteen, wat een, twee of drie kolle wys – afhanklik, van waar 'n mens hierdie (enkel) skildery bekyk – gedoen in die 'verkleurmannetjie-tegniek' van Uli Aschenborn, 2007, 40 x 30 cm
Ontsluit van "https://af.wikipedia.org/w/index.php?title=Uli_Aschenborn&oldid=1525920"
Die bladsy is laas op 22 Januarie 2017 om 08:32 bygewerk.